"En aquests anys hem tingut l'oportunitat de comptar amb grans persones i grans professionals que han ajudat a planificar, executar i avaluar totes i cadascuna de les accions aracoop".
És llicenciada en Dret i Diplomada en Administració Pública (ESADE).
Amb una llarga trajectòria lligada a l'Economia Social i a les cooperatives, ha participat en diversos programes i conferències del sector.
L'aracoop neix per renovar, ampliar i enfortir l'economia social i cooperativa.
El moviment cooperatiu té una gran tradició a Catalunya.
En els darrers anys, a aquesta voluntat transformadora, s'han anat sumant altres realitats també molt arrelades i amb forta presència a tot el territori, com són el teixit associatiu, el tercer sector social, diferents moviments socials, etc. La Generalitat de Catalunya sempre ha mostrat un compromís ferm amb l'enfortiment del moviment cooperatiu amb una gran diversitat d'accions de suport.
L'any 2012, es va fer un pas endavant en aquest sentit, impulsant el programa aracoop en col·laboració amb el propi sector, per tal de fomentar la creació de més cooperatives i empreses de l'economia social i facilitar que aquestes es consolidin.
La voluntat era, i continua sent, que l'economia social estigui present de forma decidida en tots els àmbits de la societat catalana.
Es fan accions específiques per:
• Difondre el cooperativisme a tots els nivells, des de les escoles, passant per les universitats i arribant a la ciutadania en general.
• Acompanyar a la creació de més cooperatives a partir de projectes empresarials col·lectius i del foment de la continuïtat d'empreses i associacions en forma de cooperatives.
• Millorar la viabilitat de les empreses socials existents mitjançant acompanyaments experts i la millora de les competències empresarials de les seves persones.
• Facilitar el creixement i la internacionalització.
• I sobretot, fomentar una major presència del cooperativisme en els mitjans de comunicació per tal de visibilitzar les seves aportacions a l'economia i la societat catalana.
Des dels seus inicis, l'any 2012, el programa aracoop s'ha posicionat com a referent en el foment de l'economia social i cooperativa arreu del territori, quina creus que és la clau del seu èxit?
aracoop ha estat un programa pioner i innovador que ha apostat decididament per posar en valor el cooperativisme.
Rebem reconeixements per la tasca realitzada tant dins de Catalunya com fora, cal destacar que altres territoris estatals i internacionals s'han interessat en conèixer la iniciativa i moltes de les visites que rebem al web són de fora.
Des del nostre punt de vista, els principals factors d'èxit són:
• El compromís compartit entre el Govern i les entitats representatives del sector. aracoop no seria possible sense la complicitat de les federacions i les confederacions representatives del cooperativisme i del tercer sector social.
• L'ecosistema de suport, en el que participen tot tipus d'entitats: públiques, privades, universitats, escoles, empreses, organitzacions, associacions professionals... totes elles comparteixen el compromís de fomentar el cooperativisme en els seus territoris, entre els seus professionals.
• El relat, hem treballat per la visibilització de l'economia social i cooperativa des d'una visió positiva i no com una contraposició als valors més presents en els models econòmics tradicionals.
Sempre hem explicat el cooperativisme com una opció real, viable i transformadora, destacant que són unes empreses modernes, eficients i democràtiques.
• La diversitat i quantitat d'accions que s'han realitzat arreu del territori en col·laboració amb diferents actors.
Això ens ha permès fer taca d'oli i que cada vegada les cooperatives estiguin més presents en tots els àmbits.
I no podem obviar un aspecte clau: les persones que hi ha darrere del projecte col·laborant i aportant coneixements, continguts, experiències... ens referim a proveïdors, a cooperatives que col·laboren desinteressadament, etc. Però també cal reconèixer a l'equip de persones que s'hi dediquen dia a dia al projecte, entre els que no voldria obviar a l'equip de la direcció general.
En aquests anys hem tingut l'oportunitat de comptar amb grans persones i grans professionals que han ajudat a planificar, executar i avaluar totes i cadascuna de les accions aracoop.
Els resultats dels programes es mesuren principalment en xifres, any rere any, l'aracoop aconsegueix un impacte més gran.
Quines han estat les principals fites de l'aracoop durant la seva trajectòria?
Mai ens ha deixat de sorprendre la bona acollida que han tingut les accions d' aracoop.
Des dels inicis vam poder comprovar l'èxit de la iniciativa amb la creació d'un ecosistema de més de 100 entitats col·laboradores, molt diverses, interessades en fomentar el cooperativisme.
• Millorar el coneixement del cooperativisme, s'han realitzat gairebé 2.000 activitats de difusió, formació i acompanyament arreu del territori, en les que han participat més de 25.000 persones.
• Incorporar el cooperativisme en el món educatiu, concretament a més de 600 escoles i universitats.
• Aconseguir més i millors empreses, més de 1.000 empreses socials i cooperatives han rebut un acompanyament expert per a la seva posada en marxa, consolidació i internacionalització.
• Crear coneixement i recursos sobre l'economia social i cooperativa, més de 3.000 persones s'han format i s'han creat 250 eines i materials que estan a disposició de tothom a la pàgina web www.aracoop.coop.
• Major visibilitat, en el darrer any hem aconseguit més de 550 impactes a premsa i 5.200 seguidors a les xarxes.
I tot això, amb unes valoracions que sempre han estat excel·lents per totes les persones participants.
Quins són els motius principals de l'augment dels participants al programa aracoop, que enguany supera ja les 18.000 persones?
La principal novetat d'aquest any ha estat la posada en marxa de la Xarxa d'Ateneus Cooperatius, 10 espais especialitzats en el foment i el suport a l'economia cooperativa repartits per tot el territori català.
Cadascun d'aquests Ateneus estan impulsats per entitats del territori que asseguren el coneixement del context i l'adaptació de les accions que s'hi desenvolupen a les seves especificitats.
Els Ateneus cooperatius han permès aterrar les accions d' aracoop encara més al territori i arribar a més persones (més de 10.000).
Paral·lelament, les accions transversals que s'han impulsat de forma global des del programa aracoop també han mantingut la seva tendència de creixement sostingut i hem passat de gairebé 7.000 participants en la darrera edició, als més de 8.100 d'aquesta.
Això és possible gràcies a les excel·lents valoracions que anem rebent de les accions desenvolupades i a la complicitat i col·laboració de tots els agents implicats, que cada vegada som més.
Aquestes dues realitats demostren l'interès creixent de la ciutadania vers una economia més social, sostenible i transformadora i l'encert del programa aracoop en canalitzar aquesta demanda creixent.
A nivell més global, quin és l'encaix del model de l'economia social i cooperativa amb les noves tendències de consum, gestió i producció?
I la contribució futura del programa aracoop?
Les persones cada vegada som més conscients i sensibles als impactes de les nostres accions i decisions.
Existeixen nombroses iniciatives i moviments socials que promouen altres maneres de treballar, consumir, gestionar... i totes elles volen construir una societat més centrada en les persones, més col·laborativa i orientada al bé comú.
Les persones busquem propostes amb més valor, enfront del consumisme massiu, que mostrin que existeixen projectes viables, amb un alt retorn social i ambiental i que fan possible i potencien un consum més ètic i sostenible.
Ens agraden els projectes, entitats i empreses que fan i volen fer economia i transformació social, proposant un canvi del model sòcio-econòmic, minimitzant els impactes negatius del nostre consum i potenciant-ne els positius.
Projectes que impulsen l'economia de proximitat, arrelada al territori, aquella que no es deslocalitza, que s'orienta a satisfer necessitats, aspiracions i, fins i tot desitjos, de les persones i els territoris.
aracoop ha ajudat a posar en valor i a visibilitzar el compromís i la fortalesa de les empreses de l'economia social i cooperativa amb aquestes noves tendències.